39. schôdza NR SR - 6.deň - B. popoludní
Dátum: 2025-09-17
Poslanec: Truban, Michal (PS)
Druh vystúpenia: Vystúpenie v rozprave

... zradil živnostníkov už pri prvej konsolidácii alebo druhej konsolidácii, keď sa zaviedla transakčná daň, tak ako ich zrádza oveľa viac ešte pri tejto konsolidácii. Tak ako podnikateľov, živnostníkov, ale aj pracujúcich a zamestnancov zrádza vláda pri tejto celej konsolidácii. Niekedy, keď to tu počúvam celý deň, tak potom rozmýšľam, že vrátim sa tak na začiatku celej tej debaty, že aký to má, aký to má vlastne zmysel celé tu rozprávať, keď všetci vieme dopredu výsledok. Vieme, že tu nikto nič nepočúva. Koaliční poslanci absolútne nepočúvajú nič. Tu môže padnúť vec, že tu niekto kúpil byt za dvetisíc euro nikoho tu nepohne. Tu môžu padnúť nové argumenty, naozaj aj technického charakteru, kde sa aj napriek SLK ukáže, že zákonodarci a Ministerstvo financií nemyslelo na rôzne dôsledky, ale nikoho to nezaujíma. Všetci si odhlasujú tak ako sa dohodli na svojich kluboch so zavretými očami. Aj dokonca tí ľudia aj vedia, že to je zlé. Častokrát, keď sa v kuloároch s niekým rozprávate tak povedia, že áno, veď vieme, že to neni úplne dobré alebo že to sa opraví alebo to tak nie je myslené, ale úplne neni, nikto tu za tieto zákony nebojuje. Aj sám je tu minister celú dobu. Tu neprišiel podporil čo premiér, viete si to predstaviť? Je tu tretia konsolidácia tu, a keď to je dobrá vec, tu mal stáť premiér. Keď tu nestojí premiér lebo lieta do Ruska a do Číny, tak tu mohli byť ďalší ministri, ktorých ministerstva sa to aj týka. Kde boli, kde sú všetci tí ministri? Pamätáte si pôvodne ako vznikla prvá konsolidácia? Ja som tú tlačovku pozeral akí tam hrdí stáli nastavení. Myslím, že tam bol vtedy vyjednávači hlavní Taraba myslím, že tam bol Drucker za HLAS, ešte neviem za SNS kto tam bol. Kto tam bol za SNS? Dano tam bol priamo a stáli tam hrdo a že my sme tí, čo tu teraz akože vyjednali tú konsolidáciu prvú, celé sa dohodneme všetko a už to bude iba schválené. Keď to ohlásili, tak bol taký naspäť feetback, spätná väzba až bordel od reálne občanov, pretože keď tu videli, že čo to celé, čo to celé spôsobí, tak sa tak rozpŕchli a už nikoho nikde nebolo vidno. Pri druhej konsolidácii ešte niekto trošku a pri tretej konsolidácii už je tu minister sám, samučičký na tlačovkách, na svojich sociálnych postoch. Tuto tri dni nikto ho tu nepríde podporiť. A to je celý ten výsledok. Chcú iba schváliť konsolidáciu, chcú, aby to prešlo, aby sme na to zasa zabudli. Ale problém s touto konsolidáciu je takou a touto špirálou, ktorú vytvorili, že to už nie je iba tak, že niečo si schválime a nejaká realita niekde bude, ale to sa nikoho nedotkne. Už sa to reálne dotýka ľudí. Vidím aj častokrát keď si čítam rôzne, rôzne onlinové fóra a nielen na Facebooku, ale aj na iných sociálnych sieťach čo ľudia reálne rozprávajú ako aj chudobným, ale aj strednej triede, rodinám, ktorí sú relatívne zamestnaní ako im už dochádzajú peniaze. Jeden tam minule písal, že naozaj už teraz musí počítať, pretože mesiac má viac dní ako peňazí v jeho peňaženke už a pritom má rodinu, má autá, má všetko v poriadku, že normálna fungujúca dobrá rodina, ale už mu to nevychádza. A táto realita, táto realita vás dobehne a všetci to vidíte, pretože už tu nikto neni nastúpený, pretože už vidia, že už aj v tejto posfaktuálnej dobe, kde si ľudia myslia, že si môžu povedať čo chceť a domotať sa, že pravda nikde neexistuje, tak niekde tam na konci ten človek si ten chleba musí kúpiť za nejaké to euro a keď ho tam nemá, tak tá realita ho dobehne. A vy budete za to zodpovední. Ďakujem pekne.